Up-86/95
Natisni
Opravilna št.:
Up-86/95
Datum odločitve:
6. 10. 1995
ECLI:
ECLI:SI:USRS:1995:Up.86.95
Akt:
Ustavna pritožba A.A. zoper odločbo Višjega delovnega in socialnega sodišča v Ljubljani št. Psp 194/94-5 z dne 23/2-1995
Izrek:
Ustavna pritožba A.A. zoper odločbo Višjega delovnega in socialnega sodišča v Ljubljani, se zavrže.
Evidenčni stavek:
Ustavno sodišče zavrže ustavno pritožbo, če ugotovi, da v konkretni zadevi niso bila izčrpana vsa pravna sredstva.
Geslo:
Izčrpana pravna sredstva kot procesni pogoj za vložitev ustavne pritožbe.
Pravna podlaga:
Zakon o ustavnem sodišču, 1. odst. 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
20. 6. 1995
Vrsta odločitve:
sklep
Vrsta rešitve:
zavrženje
Dokument:
US17563
Up-86/95
6/10-1995
S K L E P
Ustavno sodišče je v postopku za preizkus ustavne pritožbe A.A., ... na seji senata dne 6/10-1995
s k l e n i l o :
Ustavna pritožba A.A. zoper odločbo Višjega delovnega in socialnega sodišča v Ljubljani št. Psp 194/94-5 z dne 23/2-1995 se zavrže.
O b r a z l o ž i t e v
Pritožnik z ustavno pritožbo, vloženo dne 19/6-1995, izpodbija odločbo Višjega delovnega in socialnega sodišča v Ljubljani št. Psp 194/94-5 z dne 23/2-1995, s katero je le-to potrdilo odločitev prvostopnega sodišča, ki je zavrnilo pritožnikov zahtevek, da mu je Zavod za pokojninsko in invalidsko zavarovanje Slovenije dolžan izplačevati akontacijo vojaške pokojnine. Navaja, da sta mu bili z izpodbijano odločbo kršeni: 1. pravica do mirnega uživanja vojaške pokojnine kot pridobljene pravice, ki mu pripada po 18. členu Ustavnega zakona za izvedbo Temeljne ustavne listine o samostojnosti in neodvisnosti RS in po prvem stavku 1. člena Protokola I h Evropski konvenciji za človekove pravice (Uradni list RS, MP, št. 7/94) in 2. pravica do tega, da mu država Slovenija jamči to pridobljeno pravico pod enakimi pogoji in na enak način kakor vsem drugim osebam v njeni sodni pristojnosti - 14. člen Evropske konvencije za človekove pravice v zvezi s 1. členom Protokola I h Evropski konvenciji za človekove pravice in 14. člen Ustave v zvezi z 18. členom Ustavnega zakona za izvedbo Temeljne ustavne listine o samostojnosti in neodvisnosti RS. Ustavnemu sodišču predlaga, da ustavni pritožbi ugodi in izpodbijano odločbo v celoti odpravi ter odloči tudi o sporni pridobljeni pravici v skladu z Ustavo, pravno teorijo in prakso Evropskega sodišča za človekove pravice, oziroma da izpodbijano odločbo razveljavi in zadevo vrne v ponovno odločanje pristojnemu organu.
Po prvem odstavku 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se lahko ustavna pritožba vloži šele, ko so izčrpana vsa pravna sredstva.
Ustavno sodišče ugotavlja, da je imel pritožnik zoper v ustavni pritožbi izpodbijano odločbo možnost vložiti revizijo, vendar tega, kot je sam navedel, ni storil. Iz navedenega tako izhaja, da v zadevi niso bila izčrpana vsa pravna sredstva, zato je bilo treba ustavno pritožbo zavreči.
Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: dr. Lovro Šturm in člana mag. Matevž Krivic in dr. Tone Jerovšek. Sklep je bil sprejet soglasno.
Predsednik senata
dr. Lovro Šturm